Sy skuif na die Suid-Kaap is Vrydag deur Deon Davids bevestig oomblikke voordat hy amptelik as die nuwe hoof­afrigter van die Southern Kings aangekondig is.
Pretorius is ’n beweeglike speler met goeie hande. Sy vurige inklimspel behoort ’n groot aanwins vir die Arende te wees. Pretorius het Suid-Afrika in 2012 in die Junior Wêreldbeker-toernooi verteenwoordig en was in die beginspan vir die eindstryd teen die All Blacks wat die Baba-Bokke geklop het.